रेत से भरी ट्रैक्टर-ट्रॉली ने वृद्ध को मारी टक्कर, अस्पताल में मौत
ट्रैक्टर ड्राइवर ट्रैक्टर भगा कर ले गया
भास्कर संवाददाता |मुरैना
पोरसा कस्बा की अटेर रोड पर सड़क किनारे अपनी बकरियां लेकर घर के लिए आ रहे एक वृद्ध को रेत से भरे ट्रैक्टर-ट्रॉली ने टक्कर मार दी। इससे वृद्ध गंभीर रूप से घायल हुए और मंगलवार-बुधवार की मध्यरात्रि में पोरसा में वृद्ध की मौत हो गई। ट्रैक्टर-ट्रॉली ने उन्हें मंगलवार की देर शाम टक्कर मारी थी। बुधवार को उनके शव का पोस्टमार्टम किया गया।
जानकारी के अनुसार पोरसा के खेरा गांव निवासी 60 वर्षीय वृद्ध इंतजार खां मंगलवार की देर शाम अपनी बकरियों को चराकर अटेर रोड किनारे-किनारे होकर घर के लिए लौट रहे थे। इसी दौरान चंबल के रेत से भरा एक ट्रैक्टर-ट्रॉली तेज गति से सड़क पर गुजरा और उन्हें टक्कर मारी। ड्राइवर इस वाहन को लापरवाही से दौड़कर ले जा रहा था। टक्कर लगते ही इंतजार खां सड़क पर गिरे और गंभीर रूप से घायल हो गए। उन्हें उठाकर अस्पताल ले जाया गया। उनकी हालत बहुत नाजुक थी। अस्पताल में उनका इलाज चला, लेकिन उन्हें बचाया नहीं जा सका। तब पुलिस ने मर्ग कायम कर इस मामले की जांच शुरू कर दी।
दिन में दुकानों पर करते थे मजदूरी
इंतजार खां के बारे में बताया जाता है कि वे अति गरीब होने से दिन भर मजदूरी करते थे। जिसमें वे नगर में दुकानों का सामान सिर पर ढोकर गोदामों से दुकानों तक पहुंचाते थे। फिर देर दोपहर वे अपनी बकरियों को चराने ले जाते और शाम को घर आ जाते थे।
नेशनल हाईवे स्थित कंट्रोल रूम के सामने से गुजरती रेत से भरी ट्रैक्टर-ट्राॅली।
hin_Deva awa_Deva bho_Deva hin_Deva hin_Deva hin_Deva hin_Deva bho_Deva